google/wiki40b huggingface dataset:
Vritz

Poloha

Obec má rozlohu 32,89 km². Najvyšší bod je položený 92 m n. m. a najnižší bod 35 m n. m.

Obyvateľstvo

Počet obyvateľov obce je 747 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenská republika rád

Dejiny

V priebehu intervenčnej vojny proti Maďarskej republike rád (ďalej MRR), ktorej sa zúčastnila aj československá armáda, prešla maďarská Červená armáda do protiútoku a prechodne obsadila časť východného a južného Slovenska, kde pod jej záštitou a podľa vzoru MRR prevzal moc miestny proletariát. Maďarská armáda vytlačila slabé a neskúsené česko-slovenské vojenské jednotky (ktorým velil taliansky generál Piccione) a 30. mája 1919 vstúpila do Lučenca, 2. júna do Nových Zámkov, 6. júna do Košíc, až obsadila takmer dve tretiny vtedajšieho Slovenska. 16. júna 1919 bola v Prešove vyhlásená Slovenská republika rád (ďalej SRR). Stalo sa tak na verejnom zhromaždení na Hlavnej ulici pred radnicou. Boli vytvorené ústredné orgány SRR: Revolučný výkonný výbor a Revolučná vládna rada (išlo vlastne o vládu) na čele s českým revolucionárom Antonínom Janouškom.

Prakticky išlo o odtrhnutie Slovenska od českých krajín, ktoré zhodou okolností proklamoval najvyšší slovenský predstaviteľ po česky:
„Dnešním dnem vyhlásil proletariát na Slovensku republiku rad; ujmuli jsme se moci, opírajíce se o dělníctvo a ozbrojenou radu proletariátu.“ 
Vláda SRR vydala výnos o zospoločenštení výrobných prostriedkov, znárodnení tovární nad 20 pracovníkov, veľkostatkov a peňažných ústavov. Vypracovala plán na vytvorenie nových výrobných vzťahov v poľnohospodárstve, zastavila činnosť normálnych súdov a nahradila ich „revolučnými tribunálmi“, zoštátnila školy, zriadila slovenskú „Červenú armádu“ a bezpečnostný zbor „Červenú stráž“. Pre krátkosť trvania SRR sa však tieto komunistické opatrenia nemohli uskutočniť.
Existencia SRR bola zviazaná s osudom MRR. Cieľom SRR a MRR bolo zjednotenie a vznik komunistického znovuobnoveného Uhorska. Béla Kun vo svojom prejave v Košiciach dňa 10. júna 1919 povedal: 
„My boľševici sme za integritu Uhorska. Nijaká zmena hraníc nás neuspokojí, my chceme Uhorsko celé.“ 
Ustanovenie SRR bolo prvým pokusom o vytvorenie štátu diktatúry proletariátu na území Slovenska.
Pŕhlivce

Tráviaca sústava

Obsahuje tráviacu dutinu, mechúrik. Má iba jeden otvor, ktorý je prijímací aj vyvrhovací. Z tohto dôvodu pŕhlivce trávia cyklicky (príjem potravy - spracovanie - vyvrhnutie zvyškov). Trávenie je extracelulárne v mechúriku za pomoci tráviacich enzýmov. 
U medúzovcov sa vyskytuje gastrovaskulárna sústava - spojenie tráviacej a obehovej sústavy,

Nervová sústava

Nemajú vyvinuté nervové centrá a nervové bunky sú úzko prepojené so svalovou sústavou.
Polypovce majú najprimitívnejší typ nervovej sústavy - rozptýlená (difúzna). Nie je rozlíšená na centrálnu a obvodovú nervovú sústavu.
Medúzovce majú kruhovú nervovú sústavu, kedy nervové vlákna vytvárajú okružné dráhy.

Dýchacia sústava

Priama difúzia celým povrchom tela k jednotlivým bunkám.
Lawrence Hargrave

Životopis

Narodil sa v londýnskej časti Greenwich. V roku 1872 odišiel do Austrálie hľadať zlato, ale loď ktorou cestoval stroskotala pri pobreží Queenslandu. Po prieskume okolia Port Moresby (Papua-Nová Guinea) v polovici 70-tých rokov 19.storočia sa usadil v Sydney. Čoskoro sa stal členom Royal Society of New South Wells. V roku 1878 sa stal asistentom astronomického observatória v Sydney, kde ostal až do roku 1883 kedy odišiel na odpočinok a zvyšok života venoval riešeniu otázok spojených s lietaním.
GAU-8 Avenger

Dejiny

GAU-8 bol vyvinutý ako paralelný program popri programe AX (Attack Experimental), ktorý vyrábal stíhacie lietadlá A-10. Špecifikácia pre kanóny GAU-8 bola stanovená v roku 1970, s konštrukčnými návrhmi spoločností General Electric a Philco-Ford. Oba prototypy AX, YA-10 a Northrop YA-9 boli navrhnuté tak, aby mohli použiť zbraň, hoci v priebehu prvej súťaže nebolo použitie možné, a ako dočasná náhrada bol používaný kanón M61 Vulcan. Po zložení celého kanónu GAU-8 (správne A/A 49E-6 Gun System), predstavoval asi 16 % z celkovej hmotnosti stíhacieho lietadla A-10.
Stíhacie lietadlá A-10 spolu s kanónmi GAU-8/A boli uvedené do prevádzky v roku 1977. Tie boli vyrábané spoločnosťou General Electric, hoci General Dynamics bol zodpovedný za výrobu a podporu až od roku 1997, kedy bola divízia predaná spoločnosťou Lockheed Martin spoločnosti General Dynamics.

Dizajn

GAU-8 váži 280 kilogramov, ale kompletná zbraň spolu s nabíjacím systémom a plným zásobníkom 1 828 kilogramov. Jeho dĺžka je 5 931 mm od ústia hlavne až po najzadnejší bod strelného systému. Zásobník na strelivo má v priemere 88 cm a dĺžku 1,82 metra. Pojme 1 174 nábojov, ale najčastejšie sa plní 1 150 nábojmi. Úsťová rýchlosť zápalnej pancierovej prieraznej strely je 990 m/s, čo je takmer rovnako ako podstatne ľahší 20 mm náboj guľometu M61 Vulcan.

Presnosť

GAU-8/A je veľmi presný a kadencia dosahuje bez problémov od 2 100 až po 4 200 rán za minútu. Úsťová rýchlosť GAU-8/A je približne rovnaká ako u kanónu M61 Vulcan, ale jeho ťažšia munícia je deštruktívnejšia a má vynikajúce balistické vlastnosti. Jej letový čas do 1 200 metrov je o 30 % kratší ako strela M61, pretože projektil po opustení hlavne spomaľuje omnoho pomalšie, a tým vzniká rozdiel asi 3 metre. Presnosť GAU-8/A po montáži do A-10 je dimenzovaná na „5 mil, 80 percent“, čo znamená 80 percent striel vystrelených na 1 200 metrov zasiahne cieľ do polomeru 6,1 metra. Pre porovnanie, kanón M61 je dimenzovaný na 8 miliradiánov.

Varianty

Niektoré technológie GAU-8/A boli prevedené do menších 25 mm GAU-12/U Equalizer, ktoré sa dodávali pre lietadlá AV-8B Harrier II a sú asi rovnako veľké ako kanón M61. Žiadne zo súčasných alebo plánovaných lietadiel okrem A-10 nemá celý systém Avenger.
Seleadas zo Sparty

Seleadas (starogr. Σελεάδας – Seleadas) bol olympijský víťaz v zápasení v 4. stor. pred Kr.
Seleadas zo Sparty zvíťazil na 118. olympijských hrách v roku 308 pred Kr. v zápasení. Zápasenie (palé) sa podobalo nášmu „grécko-rímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký autor Pausanias, ktorý v druhom storočí navštívil Olympiu, uvádza, že v olympijskej Altide videl i sochu olympionika Seleada. Archeológovia v tejto lokalite objavili časť podstavca jeho sochy. Podľa poškodeného nápisu sa dalo usúdiť, že zvíťazil približne medzi rokmi 300 až 200 pred Kr.
Záznamové médium

Záznamové médium (iné názvy: dátové médium, dátový nosič, pamäťové médium) je externý a nezávislý nosič dát, využívajúci na záznam nejaký vhodný fyzikálny princíp. V praxi sa pod pojmom dátové médium často myslí prenosné výmenné dátové médium. Tieto média sú predovšetkým určené na ukladanie dátových súborov vo výpočtovej technike.

Dejiny a súčasnosť

Používanie záznamových médií je staré ako ľudstvo samé. Medzi prvé záznamové média patrí (aj stena v prehistorickej jaskyni) kameň, neskôr hlinené tabuľky, papyrus, papier, neskôr fotografické dosky a fotografie. Všetko čo človek používal sa dalo využiť aj pre záznam informácie.
Medzi dnes už historické "počítačové" záznamové médiá patria dierny štítok, dierna páska, bubnová pamäť, magnetická páska a disketa.
Súčasnosť je poznačená elektronizáciou a postupným prechodom k elektronickým médiám. Najčastejšie používaným médiom súčasnosti je optický disk (CD, DVD, HD DVD, Blu-Ray ...), rôzne typy flash médií (USB kľúč, Pamäťová karta ...) a vysokokapacitné pevné disky (HDD) s magnetickým záznamom.
Budúcnosť patrí novým optikým diskom (InPhase holografický záznam, HVD), novým flash médiám s kapacitami viac ako 30GB na kartu a novým generáciám pevných diskov s kapacitami rádovo v terabajtoch.
Vauville (Calvados)

Poloha

Obec má rozlohu 5,13 km². Najvyšší bod je položený 95 m n. m. a najnižší bod 9 m n. m.

Obyvateľstvo

Počet obyvateľov obce je 235 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Gauthier (Seine-et-Marne)

Poloha

Obec má rozlohu 17,36 km². Najvyšší bod je položený 129 m n. m. a najnižší bod 88 m n. m.

Obyvateľstvo

Počet obyvateľov obce je 1 437 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Etnická skupina

Etnická skupina je reálne existujúca a historicky vzniknuvšia skupina ľudí spoločného pôvodu, jazyka a spoločnej materiálnej a duchovnej kultúry.
Vyznačuje sa stálosťou, unikátnosťou, územím, na ktorom buď vznikala alebo sa dlhú dobu vyvíjala, a antropologickým zložením: príslušníci etnickej skupiny prináležia spravidla k určitým výrazným typom a rasám.
Brignon

Poloha

Obec má rozlohu 6,67 km². Najvyšší bod je položený 141 m n. m. a najnižší bod 72 m n. m.

Obyvateľstvo

Počet obyvateľov obce je 815 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Leo Kestenberg

Život

Leo Kestenberg sa narodil v Slovenskom Ružomberku v rodine kantora, ktorý syna ako prvý učil hrať na klavíri. Už ako 18-ročný navštevoval Kurz pre majstrov u známeho pianistu a skladateľa Ferruccio Busoniho a v roku 1904 sa presťahoval za svojím učiteľom do Berlína. Neskôr navštevoval konzervatórium Klindworth-Scharwenka a Sternovo konzervatórium, zároveň poskytoval súkromné hodiny klavíra.
Ako aktívny člen SPD sa zapojil do sociálno-demokratickej výchovy. Podieľal sa okrem iného na vydávaní literárnych a politických spisov Ernst Barlach, Oskar Kokoschka a Rosa Luxemburg. V rokoch 1929 – 32 bol námestníkom pruského ministerstva vedy, umenia a vzdelávania a začal rozsiahlu reformu hudobnej výchovy (tzv. Kestenbergove reformy). V rokoch 1923 – 1933 bol profesorom Vysokej školy v Berlíne-Charlottenburgu.
Po prevzatí moci národnými socialistami bol Kestenberg ako Žid škandalizovaný a z Nemecka odišiel do Prahy, kde pôsobil ako referent pre hudobnú výchovu na československom ministerstvo školstva a založil Medzinárodnú spoločnosť pre hudobnú výchovu. Po nemeckej okupácii Sudet v roku 1938 utiekol cez Paríža do izraelského Tel Avivu.
Tam sa stal riaditeľom orchestra Palestíny. Od roku 1945 sa zameral na činnosť v oblasti hudobného, ale aj politického vzdelávania a založil hudobný učiteľský ústav v Tel Avive, kde organizoval až do neskorého veku semináre pre hudobných pedagógov.
Paul von Hindenburg

Životopis

Bol syn pruského dôstojníka. V rokoch 1859 – 1866 chodil do Ústavu pre kadetov v okrese Liegnitz, neskôr v Berlíne. V roku 1866 sa ako poručík zúčastnil na Rakúsko-pruskej vojne, v rokoch 1870 – 1871 sa zúčastnil na Prusko-francúzskej vojne.
V roku 1903 sa stal veliacim generálom. V roku 1911 vo veku 64 rokov odišiel do penzie. O tri roky neskôr, keď vypukla prvá svetová vojna, ho povolali z penzie späť a 22. augusta 1914 bol vymenovaný ako vrchný veliteľ 8. armády (čiže nemeckých vojsk na východnom fronte). 8. armáda následne v bitke pri Tannenbergu porazila ruské vojská. Nemeckí nacionalisti zideologizovali tzv. druhú bitku pri Tannenbergu ako pomstu za porážku Rádu nemeckých rytierov spojenými poľskými, ruskými a litovskými vojskami, ktorú údajne na tom istom mieste utrpeli v roku 1410 (tzv. bitka pri Grunwalde). V skutočnosti sa druhá bitka odohrala pri Frogenau, vyše 30 kilometrov od Tannenbergu. Paul von Hindenburg v tejto bitke preukázal neobyčajné vojvodcovské kvality. V rokoch 1916 – 1919 bol šéfom generálneho štábu poľného vojska, čiže vrchný veliteľ brannej moci.
V rokoch 1925 – 1934 bol ríšsky prezident. Roku 1933 vymenoval Adolfa Hitlera za ríšskeho kancelára a o rok nato zomrel.

Trivia

Podľa neho bola pomenovaná vzducholoď Hindenburg.
Kostol svätých Petra a Pavla (Petrohrad)

História

V Sankt Peterburgu žila už od čias Petra I. početná komunita Nemcov, ktorí sem prichádzali aj v nasledujúcom období. V roku 1897 tu žilo 4,01 % obyvateľov nemeckej národnosti. Veľká časť petrohradských Nemcov sa hlásila k evanjelickej (luteránskej) cirkvi. Kostol sv. Petra a sv. Pavla sa budoval v rokoch 1833 až 1838 podľa projektu architekta A. Brullova. Nesie znaky klasicizmu a neogotiky. V roku 1938 bol veriacim odobratý a slúžil na iné účely (sklad divadelných kostýmov, zeleniny a pod.).

Súčasnosť

Veriacim evanjelického vierovyznania bol kostol vrátený v roku 1990. Potom sa začala jeho rozsiahla rekonštrukcia exteriéru i interiéru. Opravená bola aj veľmi dekoratívna socha anjela na priečelí chrámu.
Fontenay-Torcy

Poloha

Obec má rozlohu 5,96 km². Najvyšší bod je položený 211 m n. m. a najnižší bod 132 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hermies

Poloha

Obec má rozlohu 13,05 km². Najvyšší bod je položený 127 m n. m. a najnižší bod 77 m n. m.

Obyvateľstvo

Počet obyvateľov obce je 1 189 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Longessaigne

Poloha

Obec má rozlohu 11,92 km². Najvyšší bod je položený 788 m n. m. a najnižší bod 539 m n. m.

Obyvateľstvo

Počet obyvateľov obce je 599 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tibor Molek

Životopis

Narodil sa v Banskej Bystrici roku 1930 ako jediný syn úradníka. Koncom 30. rokov sa jeho rodina presťahovala do Senca, odkiaľ sa jeho rodina vysťahovala po záboru južného Slovenska do Bratislavy, kde Tibor Molek študoval na gymnáziu.
Ďalej študoval na bratislavskej univerzite právo. Z Česko-Slovenska emigroval aj so svojou budúcou manželkou v januári roku 1952, keď predtým dostal povolávací rozkaz do PTP. Pri úteku preplávali rieku Moravu a na rakúskej strane vyhľadali pomocníkov, ktorí im pomohli, a to aj finančne. Dostali sa potom až do Viedne, odkiaľ pokračovali do utečeneckého tábora v Linci. Tam získal kontakty na Slobodnú Európu a na prelome apríla a mája prekročili hranice do Západného Nemecka. V Mníchove zložil skúšky pre prácu v rozhlase a bol prijatý Pavlom Tigridom.

Kariéra v Slobodnej Európe

Pracoval ako hlásateľ kultúrnych a hudobných programov. Užíval krycie meno Tibor Dolina. To však nezabránilo vyšetrovaniu jeho rodiny v Česko-Slovensku. Roku 1968 sa mohol v Mníchove (po prvý a posledný raz) stretnúť so svojou matkou. Potom bol vyslaný do Lisabonu, aby tam pomáhal vybudovať slovenské oddelenie pre vysielanie na územie Slovenska na iných frekvenciách. V Lisabone pôsobil až do roku 1991.
Cliff Bleszinski

Kariéra

Jeho prvou hrou bol The Palace of Deceit (Palác podvodu), dobrodružná hra, s ktorou začal vo veku 15 rokov. Programoval v jazyku Visual Basic, druhú verziu vydal ako 16ročný.

Epic Games (1992-2012)

Bleszinski začal pracovať v Epic Games od roku 1992 po tom, ako odovzdal svoju ďalšiu hru, Dare to Dream, generálnemu riaditeľovi spoločnosti Timovi Sweeneyovi. Hoci hra nebola tak úspešná, ako Epic dúfal, viedol Bleszinski práce na hre Jazz Jackrabbit. Titul, ktorý vyšiel v roku 1994, sa v tej dobe stal najpredávanejšou hrou spoločnosti a zarobil mu dosť peňazí na prvý byt a auto. V tom čase začal spolupracovať so Sweeneym a Jamesom Schmalzom na hre Unreal, s neskorším pokračovaním Unreal Tournament a rozšírením na hernú sériu.
Okrem svojej práce na sérii Unreal Bleszinski pôsobil ako kreatívny konzultant pre hru Rune a ako vedúci dizajnér na prvých troch hrách franšízy Gears of War, ktorá predala viac ako 22 miliónov kópií a od januára 2014 získala viac ako jednu miliardu príjmov.  Gears of War mali pôvod z vývoja hry, ktorá sa nazýva Unreal Warfare.  Ako vysvetlil Bleszinski v prejave na GDC 2007 s názvom "Projektovanie vojenských zariadení: Iteračné víťazstvo", hra sa začala ako strieľačka z pohľadu prvej osoby v nereálnom vesmíre.  Počas vývoja, ovplyvnená mechanizmom ukrývania sa za prekážkami hry Namco z roku 2003 Kill Switch a pohľadu tretej osoby z hry Resident Evil 4, sa hra s pracovným názvom Unreal Warfare zmenila na Gears of War. 
Po 20 rokoch v spoločnosti 3. októbra 2012 ohlásil Cliff odchod z Epic Games. Povedal, že vytváral videohry od čias, kedy dospieval a chcel by prestať. Podľa rozhovoru v roku 2015 bol jeho pôvodný zámer trvalý odchod do dôchodku. "Úprimne som si myslel, že som skončil ...," povedal Bleszinski pre Destructoid.

Boss Key Productions (2014-2018)

30. júna 2014 Cliff oznámil na Twitteri, že "sa vracia z dôchodku, aby opäť tvoril videohry" a odhalil svoj projekt. Nová hra s názvom BlueStreak, určená pre PC, bude publikovaná spoločnosťou Nexon a vyvinutá jeho novým štúdiom Boss Key Productions, ktorý spolu s Brussee v tom istom roku založil. 
Cliffovi Bleszinskému bola ponúknutá príležitosť pracovať na frančíze Silent Hill od Hidea Kojimu, viceprezidenta Konami Digital Entertainment.  "Bolo to lichotivé, ale odmietol som," napísal na Twitteri. V máji 2016 sa stal členom rady konzultantov pre zmiešanú platformu na financovanie / investovanie do videohier. 14. mája 2018 oznámil zrušenie Boss Key Productions s odvolaním sa na nevýrazné výsledky.

Osobný život

Je ženatý s Lauren Bleszinskou, bývalou profesionálnou hráčkou a zamestnankyňou id Software. Predtým bol ženatý s ženou menom Darcy.  Jeho otec zomrel, keď mal Cliff 15 rokov a bol inžinierom spoločnosti Polaroid. V roku 2000 spoločnosť PC Gamer vo svojom novembrovom vydaní nazvala Bleszinského jedným z "ďalších herných bohov", veriac, že sa nakoniec stane "priemyselnou legendou". Čaasopis Wired mu udelil v roku 2007 Rave Award za prácu na hre Gears of War.
Glutaman sodný

Vlastnosti

Je biely kryštalický prášok, dobre rozpustný vo vode.

Použitie

Glutaman sodný sa používa v potravinárskom priemysle ako dochucovadlo a prostriedok na zvýrazňovanie chuti pod označením E 621. Používa sa hlavne v instantných polievkach a omáčkach i v zemiakových lupienkach, v niektorých koreninách, ochucovadlách, ale aj v mrazených mäsových a zeleninových výrobkoch. Široké uplatnenie má v ázijskej kuchyni.
Glutaman sodný aktivuje chuťové receptory jednej z piatich základných chutí - umami.

Škodlivosť

Mnohé štúdie vedené či už samotnými výrobcami, ale predovšetkým nezávislými inštitúciami škodlivosť glutamánu v množstvách používaných v potravinách nepreukázali. Nadmerné užívanie môže vyvolať zdravotné problémy, najmä zvracanie, tuhnutie svalov, búšenia srdca, bolesti hlavy, studený pot a závraty.

Výroba

Prirodzene sa vyrába ľubovoľnými procesmi, pri ktorých dochádza k štiepeniu bielkovín (sušenie, fermentácia, zrenie či pomalé varenie) alebo zo sušených rias.
Priemyselne sa čistý glutaman sodný najčastejšie vyrába z hydrolyzátu kvasiniek pestovaných na substrátoch obsahujúcich škrob (najmä zemiaky, múka, cukrová repa, melasa...). Získaná zmes aminokyselín sa delí a čistá kyselina glutámová sa čiastočne zbavuje kyslosti (neutralizuje) hydroxidom sodným. 
HOOC-CH(NH₂)-CH₂-CH₂-COOH + NaOH → HOOC-CH(NH₂)-CH₂-CH₂-COONa + H₂O
Brunehamel

Poloha

Obec má rozlohu 8,9 km². Najvyšší bod je položený 261 m n. m. a najnižší bod 198 m n. m.

Obyvateľstvo

Počet obyvateľov obce je 539 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abbans-Dessous

Poloha

Obec má rozlohu 3,2 km². Najvyšší bod je položený 315 m n. m. a najnižší bod 220 m n. m.

Obyvateľstvo

Počet obyvateľov obce je 237 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Petites perceptions

Petites perceptions (fr.) podľa Leibniza sú malé, nepatrné percepcie alebo vnemy, ktoré - bez toho, aby boli uvedomované - neustále v nás prebiehajú a pozorovať ich možno až v ich celkovom účinku ako zmetené predstavy alebo nepochopiteľné (iracionálne) poznatky. Leibniz dospel k pojmu malých percepcií pri prekonávaní kartezianizmu a použil ho neskôr pri objasňovaní prestabilizovanej harmónie v telesnoma duševnom dianí.
Diviacka pahorkatina

Vymedzenie

Pahorkatina zaberá prevažnú časť Horného Turca v širšom okolí Turčianskych Teplíc. Najmä v centrálnej časti len mierne zvlnenú krajinu odvodňuje rieka Turiec a jej prítoky. Severným smerom pokračuje Turčianska kotlina podcelkami Valčianska pahorkatina, Turčianske nivy a Mošovská pahorkatina. Veniec hôr začína na východe Veľká Fatra podcelkom Bralná Fatra, nasledujú na juhovýchode a juhu Kremnické vrchy s podcelkami Flochovský chrbát a Kunešovská hornatina a na západe vystupuje pohorie Žiar s podcelkami Horeňovo a Vyšehrad.

Doprava

Turcom vedie hlavná tepna, cesta I/65 z Martina do Kremnice, z ktorej odbočuje cesta do Banskej Bystrice. Západným okrajom pahorkatiny vedie cesta z Hornej Nitry. Nezastupiteľnú úlohu zohráva i železnica, ktorá týmto územím prechádza na trase Zvolen – Vrútky. Odbočkami možno cestovať do Zvolena cez Kremnicu i Prievidze cez Handlovú.

Ochrana prírody

Východný okraj územia patrí do ochranného pásma Národného parku Veľká Fatra, vodný tok Turiec chráni rovnomenná národná prírodná rezervácia. Plošne menšie sú chránené areály Žarnovica, Diviacke kruhy, Jazernické jazierko a Ivančinské močiare, ako aj NPR Rakšianske rašelinisko.
Bietlenheim

Poloha

Obec má rozlohu 2,13 km². Najvyšší bod je položený 168 m n. m. a najnižší bod 133 m n. m.

Obyvateľstvo

Počet obyvateľov obce je 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ruská kultúra

Ruská kultúra je kultúra národov a národností Ruskej federácie avšak predovšetkým Rusov. Okrem súčasnej ruskej kultúry zahŕňa taktiež kultúru predošlých štátnych útvarov existujúcich na tomto území vrátane Sovietskeho zväzu. Zahrnuje ruské umenie, ruskú filozofiu, pravoslávne náboženstvo, ruskú vedu.
Ruská kultúra súčasť európskej kultúry so silnou náboženskou tradíciou (pravoslávie)
Saint-Michel-de-Vax

Polohopis

Saint-Michel-de-Vax má rozlohu 5,9 km². Najvyšší bod je položený 413 m n. m. a najnižší bod 158 m n. m.

Obyvateľstvo

Saint-Michel-de-Vax má 67 obyvateľov (2009).
Graf vývoja obyvateľstva:
Zdroje: INSEE
Pierre Littbarski

Hráčska kariéra

Littbarski odohral väčšinu svojej aktívnej hráčskej kariéry v drese 1. FC Kolín. V jeho drese vyhral Nemecký pohár v roku 1983 a trikrát získal druhé miesto v  Bundeslige (1982, 1989 a 1990).  Hrával aj za za Racing Club de Paris v Ligue 1 a takisto za JEF United a Brummel Sendai v Japonsku. Hrával na pozícií podporného útočníka, neskôr prešiel na post útočného stredopoliara
Jeho gól zo zápasu proti Werderu Brémy z roku 1985 získal ocenenie Góla roka.

Trénerská kariéra

V roku 1999 začal tréneovať japonský klub Yokohama FC, a v tejto pozícií vybojoval klubu postup do druhej ligy. V rokoch 2001 až 2002 pôsobil v Nemecku v kluboch Bayer 04 Leverkusen a MSV Duisburg. V roku 2003 sa vrátil do Jokohamy, ktorú viedol jednu sezónu. V rokoch 2005 a 2006 bol trénerom austrálskeho FC Sydney. Sydney doviedol k titulu v roku 2005 a k účasti na Majstrovstvách klubov. Neskôr pôsobil v japonskom klube Avispa Fukuoka a íranskom klube Saipa Teherán. Od 4. novembra 2008 je trénerom švajčiarskeho klubu FC Vaduz.
Vzdialenosť (teória grafov)

Dĺžku najkratšej cesty medzi vrcholmi  a  v súvislom grafe  (na obrázku), nazývame vzdialenosťou  a  v  a označujeme . Napríklad v grafe G (na obrázku) platí: , , . Dá sa dokázať, že funkcia  je v súvislom grafe metrika.